Først og fremmest vil jeg gerne starte min anmeldelse med at ærgre mig over at jeg ikke er i stand til at give YouSee lavere end en enkelt stjerne.

Jeg flyttede hjemmefra i starten af 2016, fik mine nøgler til min lejlighed en uge inde i Februar, og ville jo have noget ordentligt internet.
På nettet findes mange tilbud, men YouSee havde et tilbud som jeg synes så yderst tilfredsstillende ud, gode hastigheder, gratis oprettelse, og grundet mobil abonnement hos YouSee ville jeg få en klat ekstra data til telefonen at lege med.

Det virkede jo som en Win-Win situation.
Jeg ringer ind, en uges tid inden jeg får nøglerne til min lejlighed, for at høre nærmere om det tilbud jeg var interesseret i. Sælgeren virkede yderst ivrig for at tilbyde mig det bedste af det bedste, og få et salg i pakken, det var rart med noget entusiasme.
Det var dog på dette tidpunkt at alting begyndte at gå ned ad bakke.
Sælgeren forklarer flinkt at for at have en internet pakke på denne størrelse hos YouSee skal man have en TV Pakke oven i, men "bare rolig, den kan du opsige i started af April, så ringer du bare ind og siger du gerne vil opsige pakken."
Skeptisk var jeg, men to måneders ekstra betalling kunne godt lige gå an nu hvor oprettelsen var gratis. Jeg siger ja tak til tilbudet og får dernæst internet for alle pengene, lækre hastigheder, dejligt stabilt og en lækker lille router med  købet.
Vi når til April, jeg prøver at ringe ind og opsige, hvilket viser sig umuligt grundet underlige omstændigheder med at komme igennem, så jeg sender en email om at jeg gerne vil opsige min TV pakke.
Denne mail får jeg dernæst INTET svar på, og jeg tænker at der da nok ville blive ringet til mig i forbindelse med opsigelsen. Jeg prøver at kigge på min request gennem deres online support service, hvor den er blevet lukket uden svar.
Jeg klør mig lidt i håret, prøver dernæst at ringe ind og høre om den er opsagt. Jeg finder ud af at min TV Pakke stadig er på regningen.
Forvirret er nok den nemmeste følelse at nævne, uden helt at beskrive hvor den stammer fra, for jeg prøver at forklare at jeg meget gerne vil opsige TV Pakken på basis af hvad jeg blev lovet da jeg oprettede mit internet. Dette er ikke muligt, fordi YouSee har åbenbart en kontrakt med Civica, mit boligselskab, bliver jeg fortalt.

Civica, som jeg ringede til derefter, var sgu mindst lige så forvirret som jeg var. Sekretæren som jeg får fat i kender intet til den slags kontrakt, og siger hun selv vil ringe ind til YouSee for at høre hvad i al himlen der er gang i. Hun ringer tilbage til mig efter en halv times tid, og forklare at der ikke er nogen kontrakt. Dette kommer ikke engang bag på mig mere, YouSee virker mindre og mindre trustworthy i mine øjne. Jeg bliver forklaret at det simpelthen ikke er muligt at få Internet uden TV Pakke hvor jeg bor.
DETTE overrasker mig dog en god del, jeg har været kunde hos YouSee i got 3 måneder på dette tidspunkt, og dette er det første jeg hører til dette, og det er fra en Civica sekretær. Jeg takker mange gange for hendes hjælp og vælger at prøve mit held med YouSee's telefon service igen.
Det tager lidt tid, som sædvanligt, men efter 3 måneders problemer vænner man sig sgu til 10 minutters telefon køer.
Og ja, efter en 8-9 minutter bliver jeg jo stillet igennem, og tøsen jeg får i røret hører lystigt på min historie fra køb til da, og siger at hun kan sgu da godt forstå at det har været besværligt. Hun forklarer dernæst at ja, det er ikke muligt at få internet uden TV Pakke endnu, men at det forhåbentligt gerne skulle komme igennem hos mig snart. For at kompensere tilbyder hun at jeg kan få to måneder af TV Pakken gratis, i håb om at det kan dække længe nok til at kunne afmelde TV Pakken uden at skulle afskaffe internettet.
Jeg takker mange tak, for tilbudet og håber på det bedste på trods af tidligere erfaring.
Regningen dukker op og sørme så, det er 3 måneder igen, med TV Pakke og hele skidtet, jeg ringer ind og forklarer min situation, og bliver fortalt at jeg bare skal betale regningen, for alle tilbud bliver afregnet ved næste betaling...
Ja... Okay så... Jeg klikker betal, og regningen lyser grøn.

Nu sidder jeg så her, to måneder senere, og har igen lige været i røret hos YouSee. Der er ikke skyggen af mine penge nogle steder, tilbudet blev aldrig dokumenteret. For tredje gang spurgte jeg om jeg kunne få internet uden TV Pakke, og bliver forklaret at de ikke ved hvornår det bliver muligt, men at jeg altid bare kunne downgrade til en 10/0,5 forbindelse... Jeg sukker og forklarer at jeg hellere vil afmelde og stoppe med at være kunde hos YouSee. Fyren jeg snakkede med stiller mig videre til Opsigelses Afdelingen, og jeg ligger på inden den går igennem. Skal lige finde en anden udbyder først, og så flytter jeg dælme også hele møget.

Opsummering:
Jeg blev lovet guld og grønne skove ud af enden af diverse YouSee medarbejdere, jeg står nu et halvt år senere og det eneste jeg har fået er 6 måneders afgifter på en TV Pakke som jeg ikke bruger. Jeg stopper som kunde hos YouSee og vil aldrig nogensinde anbefale deres service igen. Tak for intet.